LAOAG CITY - Agingga ita ket saan pay a natungpal ti kalikagum ti probinsiya ti Ilocos Norte nga maaddaan ti joint session iti nagbaetan dagiti kameng ti Sangguniang Panlalawigan ti Ilocos Norte ken Apayao.
Daytoy ket tapno pagsasaritaan da ti boundary dispute iti nagbaetan dagiti dua a probinsiya no sadino nga agpada a tagtagikuaen ti Adams, Ilocos Norte ken Calanasan, Apayao ti Sitio Bucarot nga adda iti nagbaetan dagitoy.
Segun ti provincial government ti Ilocos Norte, ti Sitio Bucarot ket paset ti teritoryo ti ili ti Adams idinto a ti Calanasan sa Apayao ket ipetpetteng na met a kukua da ti lugar.
Gapu ti kalikagum a maikkanen ti solusyon ti nasao a problema ket nangipatulod ti Sangguniang Panlalawigan ti Ilocos Norte ti surat iti Apayao tapno mangiwayat da ti joint session iti maysa a neutral ground ngem saan nga inkaso ti Apayao agingga iti agdama.
Gapu iti daytoy, kuna ni Sangguniang Panlalawigan Member, Atty Juan Conrado Respicio II, vice chairman ti committee on laws nga nangipila da ti petition for mandamus iti Court of Appeals.
Kuna ni Respicio nga iti kanito agtalinaed ti kinatangken ti Apayao ket mabalin nga i-contempt ti CA.
ilo_Latn ilo_Latn ilo_Latn ilo_Latn ilo_Latn ilo_Latn